Krustpils iela (Rīga)

Krustpils iela ir iela Rīgā, Latgales priekšpilsētā, Šķirotavas un Rumbulas apkaimē. 

Krustpils ielas apbūvi pamatā veido mazstāvu privātās un dzīvokļu mājas, kā arī vairāki rūpnieciski objekti un noliktavas.

 Vēsture 
Krustpils ielu izveidoja 1932. gadā ar savu tagadējo nosaukumu, kas laika gaitā vairāk nav mainījies.

Ielu izveidoja no Lubānas ielas cauri Dreiliņu muižas teritorijai paralēli Rīgas-Daugavpils dzelzceļam līdz Šķirotavas stacijai, kas tolaik atradās pie Rīgas robežas. Ielu pagarināja 1968. gadā, paplašinot Rīgas pilsētas teritoriju.

Pēc Gulaga nometņu pārveides 1963. gadā Krustpils ielā 63 izveidoja labošanas darbu koloniju, ko vēlāk pārveidoja par Šķirotavas cietumu. 2014. gada 1. novembrī cietumu slēdza un 2018. gadā tā ēkas pārdeva izsolē.Par nepilnu miljonu pārdots Šķirotavas cietums LETA 2018. gada 18. jūlijā Cietuma teritoriju ar ēkām iegādājās uzņēmums "Grindeks", kura galvenā ēka atrodas Krustpils ielā 53.

1961. gadā Krustpils ielā 119 izveidoja elektromateriālu un iekārtu rūpnīcu, kuru pēc Latvijas neatkarības atjaunošanas pārdēvēja par energofirmu "JAUDA".

 Ielu savienojumi 
Krustpils iela ir savienota ar šādām ielām:
 Piedrujas iela
 Slāvu iela
 Lubānas iela
 Katlakalna iela
 Mazā Rencēnu iela
 Jāņavārtu iela
 Granīta iela
 Sila iela
 Šķirotavas iela 
 Latgales iela

 Skatīt arī 
 Šķirotava
 Rumbula
 Latgales priekšpilsēta

 Atsauces 

Kategorija:Ielas Šķirotavā
Kategorija:Ielas Rumbulā
Kategorija:Latgales priekšpilsēta